# Charles Leclerc

Charles Marc Hervé Perceval Leclerc (Montecarlo, Mònaco; 16 d'octubre de 1997), més conegut com Charles Leclerc és un pilot d'automobilisme monegasc. És pilot de la Scuderia Ferrari en la Fórmula 1 des del 2019.
Fou campió del Campionat de Fórmula 2 de la FIA amb l'equip Prema, i pilot d'Alfa Romeo Sauber F1 Team la temporada 2018.Al setembre del 2018, es va confirmar que Leclerc seria company de Sebastian Vettel i substitut de Kimi Raikkonen a la Ferrari a partir de 2019.

## Vida personal

Leclerc era un amic d'infància de Jules Bianchi i va començar al karting a la pista on treballava el pare de Bianchi a Brinhòla. Com Jules, Leclerc es va unir a l'empresa de gestió All Road Management, encapçalada per Nicolas Todt.
El seu pare, Herve Leclerc, va ser pilot en la seva joventut, i va morir al juny de 2017 a causa d'una malaltia. Els seus germans, Lorenzo i Arthur, també es van dedicar a la competició.

## Carrera
### Karting

Nascut a Mònaco, Leclerc va començar la seva carrera de karting l'any 2005, guanyant el Campionat PACA de França els anys 2005, 2006 i 2008. L'any 2009 es va convertir en campió de cadets del campionat francès abans d'ascendir a la KF3 el 2010, on va guanyar la Copa Kart Junior de Mònaco. Va continuar a la classe KF3 pel 2011, guanyant aquesta categoria del Campionat Mundial de Karting, entre altres títols. Durant aquest any, Leclerc es va convertir en membre de la companyia ARM.
Leclerc va guanyar a la categoria KF2 l'any 2012 amb l'equip d'ART Grand Prix, guanyador del títol WSK Euro Series, així com segon al Campionat Europeu KF2 de CIK-FIA i en el Campionat Mundial de Karting Sub18 de CIK-FIA.
En el seu últim any de karting, el 2013, Leclerc va obtenir la sisena posició en el Campionat d'Europa KZ de CIK-FIA i va acabar segon en el Campionat Mundial KZ de CIK-FIA, darrere de l'actual pilot de Red Bull Racing, Max Verstappen.

### Fórmula Renault 2.0

Leclerc va debutar amb els monoplaces l'any 2014, competint en el campionat de Fórmula Renault 2.0 Alps per a l'equip britànic Fortec Motorsports. Durant la temporada, va aconseguir set podis, incloent una doble victòria a Monza, per acabar segon en el campionat darrere de Nyck de Vries. Leclerc també va guanyar el títol de Millor pilot novell a l'última carrera de la temporada a Xerès, acabant per davant del rus Matevos Isaakyan.
Leclerc també va participar en una temporada parcial de l'Eurocopa de Fórmula Renault 2.0 amb Fortec com a pilot convidat. En les sis curses que va disputar, va acabar tres vegades en el podi, ocupant el segon lloc al circuit de Nürburgring, seguit d'un parell de segons llocs a Hungaroring.

### Campionat Europeu de Fórmula 3 de la FIA

Leclerc va debutar a Fórmula 3 l'any 2015, competint en el Campionat Europeu de Fórmula 3. A la primera ronda de la temporada, al circuit de Silverstone, Leclerc va acabar 12°, 2° i 1° en les tres carreres, respectivament. Va obtenir la seva segona victòria en la següent ronda a Hockenheimring, guanyant la tercera cursa, a més d'obtenir dos podis en les dues primeres curses. Leclerc va guanyar la seva tercera cursa en la primera cursa (de 3) a Spa-Francorchamps que li va atorgar el liderat en el campionat.
Després d'aquesta data els resultats van decaure; no va pujar més al podi des de la 7a cursa; però això no li va impedir guanyar el Campionat de (Pilots) Novells.

### GP3 Series

Al desembre del 2015, Leclerc va participar en les proves de postemporada amb els equips ART Grand Prix i Arden International. Al febrer de 2016, Nyck de Vries va confirmar que Leclerc correria en la temporada 2016. ART va signar amb Leclerc la setmana següent.
El monegasc finalment es consagraria campió amb un avantatge de 25 punts sobre el segon, Alexander Albon, amb un total de 3 victòries.

### Campionat de Fórmula 2 de la FIA

Leclerc va disputar la temporada 2017 del Campionat de Fórmula 2, successora de les GP2 Sèries, amb l'equip Prema. Va guanyar 2 de les 4 primeres curses del Campionat, però va tenir un doble abandonament a les curses del Principat de Mònaco. Després d'això, va tornar a guanyar a les curses llargues (Feature Race) de Bakú, Spielberg i Silverstone.
A l'octubre es va consagrar campió després de guanyar la cursa número 19 de la temporada, sumant la seva sisena victòria, a falta de disputar-se encara les tres últimes curses de la temporada.

### Fórmula 1

Al març del 2016, es va anunciar que Leclerc seria un dels dos conductors de la Acadèmia de Pilots Ferrari i que seria pilot de desenvolupament per Haas F1 Team i la Scuderia Ferrari. Com a part del seu paper com a pilot de desenvolupament, Leclerc va participar en la sessió de pràctiques de 4 GGPP de la temporada.
Al setembre de l'any següent es va confirmar que el monegasc reemplaçaria a Marcus Ericsson a Sauber en els entrenaments lliures (FP1) dels GPs de Malàisia, Estats Units, Mèxic i Brasil.

#### Sauber (2017-2018)

Després de finalitzar la temporada 2017 de Fórmula 1, es va donar a conèixer l'associació de la companyia italiana Alfa Romeo amb l'equip Sauber, i pocs dies després es va presentar el monoplaça de la temporada 2018, al costat dels seus dos propers pilots: Marcus Ericsson i Charles Leclerc, aquest reemplaçant a Pascal Wehrlein.
Amb un gran inici en la temporada, Charles va aconseguir en tan sols 8 curses igualar al seu company Marcus Ericsson en punts (considerant que aquest portava 83 carreres, mentre Leclerc només en duia 8). A causa d'això i entre altres coses (com arribar a la Q3 i qualificant com 8è a França o el 6è lloc a l'Azerbaidjan), els rumors apuntaren a una arribada a la Scuderia Ferrari, que fou ratificat al GP de Singapur del 2018.
Va tornar a sumar al Red Bull Ring, en un 9-10 de Sauber, que no puntuava amb els seus dos pilots des d'inicis de la temporada del 2015 (GP Austràlia 2015). i acabà la temporada en 13a posició amb 39 punts contra els 10 punts d'Ericsson.

#### Ferrari (2019-)

Al setembre de 2018, es va confirmar que Leclerc seria el company de Sebastian Vettel i substitut de Kimi Raikkonen a la Scuderia Ferrari a partir de 2019. Quan això succeeixi, es convertí en el segon pilot més jove a córrer amb la Scuderia Ferrari, només darrere de Ricardo Rodríguez, que ho va fer amb menys de 20 anys la temporada 1961. Al març de 2019, el pilot monegasc aconseguí la primera pole-position a Bahrain, però amb la fallada dels injectors del monoplaça (que el van deixar amb un motor capat en termes de potència), li va costar la victòria en favor de Lewis Hamilton (i el 2n lloc, a favor de Valtteri Bottas), però aconsegueix el seu primer podi, al creuar la meta en 3a posició.
L'1 de setembre de 2019, va aconseguir la seva primera victòria a la Fórmula 1 amb la Scuderia Ferrari al traçat de Spa-Francorchamps, victoria que no es va poder celebrar degudament, ja que, al dia anterior (durant la Feature Race de la F2 del GP de Bèlgica), es va lamentar la pèrdua del pilot de F2 Anthoine Hubert. Una setmana següent va aconseguir la seva segona victòria a casa de Ferrari, en el traçat italià de Monza, aconseguint la victòria a Ferrari després de 10 anys al territori Italià. Leclerc finalitzà la temporada al quart lloc, amb 264 punts, per davant del seu company d'equip (Vettel) i va anotar 2 victòries i 7 pole positions. Al 23 de desembre, el pilot firmà la pròrroga del contracte amb la Scuderia Ferrari per cinc anys més.
A la següent temporada, amb un Ferrari bastant pitjor* que els anys anteriors *(degut a la sanció tècnica aplicada per la FIA pels motors del 2019, que consistia en la baixada del fux de carburant al motor), va aconseguir una segona posició a la primera cursa del circuit d'Àustria. Després a la segona carrera d'aquest traçat va haver d'abandonar per una col·lisió amb el seu company d'equip. A Hongria va patir amb la gestió de les gomes per una estratègia qüestionable de l'equip, però es va refer en les dues carreres de Gran Bretanya. A la primera va aconseguir pujar al podi amb una tercera posició esdevinguda gràcies a una punxada en el cotxe de Valtteri Bottas. Tot i així, a la segona carrera va remontar des de la vuitena posició fins a la quarta. Després va estar 3 carreres sense puntuar, problema mecànic a Espanya, baix rendiment dels Ferrari a Bèlgica on van quedar tretzé Sebastian Vettel i en posició 14 Leclerc. A continuació, a Monza, va tenir un fort impacte en l'última curva d'aquest traçat. Va tornar als punt al Gran Premi de la Toscana, amb una vuitena posició (havent classificat cinquè), a Rússia amb una sisena gestionant molt bé les rodes (i amb l'ajuda de Vettel, que va frenar a l'Esteban Ocon anant l'alemany a estratègia cambiada respecte a Leclerc) i en setena posició al circuit alemany de Nürburgring, on va aconseguir partir d'una quarta posició bastant inesperada.

## Resultats
### Campionat Europeu de Fórmula 3 de la FIA

(Clau) (negreta indica pole position) (cursiva indica volta ràpida)
| Any | Equip | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | Pos. | Puntos |
| 2015 | Van Amersfoort Racing | SIL 1 12 | SIL 2 2 | SIL 3 1 | HOC 1 3 | HOC 2 2 | HOC 3 1 | PAU 1 3 | PAU 2 2 | PAU 3 3 | MNZ 1 5 | MNZ 2 Ret | MNZ 3 3 | SPA 1 1 | SPA 2 6 | SPA 3 2 | NOR 1 1 | NOR 2 3 | NOR 3 4 | ZAN 1 5 | ZAN 2 Ret | ZAN 3 10 | RBR 1 6 | RBR 2 4 | RBR 3 6 | ALG 1 6 | ALG 2 7 | ALG 3 7 | NÜR 1 4 | NÜR 2 5 | NÜR 3 5 | HOC 1 8 | HOC 2 10 | HOC 3 21 | 4º | 363.5 |

### GP3 Sèries

(Clau) (negreta indica pole position) (cursiva indica volta ràpida)
| Any | Equip | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pos. | Punts |
| 2016 | ART Grand Prix | CAT FEA 1 | CAT SPR 9 | RBR FEA 1 | RBR SPR Ret | SIL FEA 2 | SIL SPR 3 | HUN FEA 6 | HUN SPR 3 | HOC FEA 5 | HOC SPR 3 | SPA FEA 1 | SPA SPR 6 | MNZ FEA 4 | MNZ SPR Ret | SEP FEA 3 | SEP SPR 5 | YMC FEA Ret | YMC SPR 9 | 1º | 202 |

### Campionat de Fórmula 2 de la FIA

(Clau) (negreta indica pole position) (cursiva indica volta ràpida)
| Any | Equip | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pos. | Punts |
| 2017 | Prema Racing | BHR FEA 3 | BHR SPR 1 | CAT FEA 1 | CAT SPR 4 | MON FEA Ret | MON SPR Ret | BAK FEA 1 | BAK SPR 2 | RBR FEA 1 | RBR SPR Ret | SIL FEA 1 | SIL SPR 5 | HUN FEA 4 | HUN SPR 4 | SPA FEA DSQ | SPA SPR 5 | MNZ FEA 17 | MNZ SPR 9 | JER FEA 1 | JER SPR 7 | YMC FEA 2 | YMC SPR 1 | 1º | 282 |

### Fórmula 1

(Clau) (negreta indica pole position) (cursiva indica volta ràpida)
| Any | Escuderia | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pos. | Punts |
| 2016 | Haas F1 Team | AUS | BHR | XIN | RUS | ESP | MON | CAN | EUR | AUT | GBR TD | HON TD | ALE TD | BEL | ITA | SIN | MYS | JPN | USA | MEX | BRA TD | ABU | | | |
| 2017 | Sauber F1 Team | AUS | XIN | BHR | RUS | ESP | MON | CAN | AZE | AUT | GBR | HON | BEL | ITA | SIN | MYS TD | JPN | USA TD | MEX TD | BRA TD | ABU | | | | |
| 2018 | Alfa Romeo Sauber F1 Team | AUS 13 | BHR 12 | XIN 19 | AZE 6 | ESP 10 | MON 18≠ | CAN 10 | FRA 10 | AUT 9 | GBR Ret | GER 15≠ | HON Ret | BEL Ret | ITA 11 | SIN 9 | RUS 7 | JAP Ret | USA Ret | MEX 7 | BRA 7 | ABU 7 | | 13r | 39 |
| 2019 | Scuderia Ferrari | AUS 5 | BHR 3 | XIN 5 | AZE 5 | ESP 5 | MON Ret | CAN 3 | FRA 3 | AUT 3 | GBR 3 | GER Ret | HON 4 | BEL 1 | ITA 1 | SIN 2 | RUS 3 | JAP 6 | MEX 4 | EUA 3 | BRA 18≠ | ABU 3 | | 4t | 264 |
| 2020 | Scuderia Ferrari | AUT 2 | EST Ret | HON 11 | GBR 3 | 70A 4 | ESP Ret | BEL 14 | ITA Ret | TOS 8 | RUS 6 | EIF 7 | POR 4 | EMI 5 | TUR 4 | BHR 10 | SAK Ret | ABU 13 | | | | | | 8t | 98 |
| 2021 | Scuderia Ferrari | BHR 6 | EMI 4 | POR 6 | ESP 4 | MON DNS | AZE 4 | FRA 16 | EST 7 | AUT 8 | GBR 2 | HON Ret | BEL - | | | | | | | | | | | 7t | 80* |
| 2022 | Scuderia Ferrari | BHR1 | ARA 2 | AUS 1 | EMI6 | MIA 2 | ESPDNF | MON4 | AZE DNF | CAN5 | GBR4 | AUT1 | FRADNF | HON6 | BEL6 | PBA3 | ITA2 | SIN2 | JAP3 | EUA3 | MEX6 | SAO4 | ABU 2 | 2n | 308 |
* ≠ El pilot no va acabar el Gran Premi, però es va classificar en completar el 90% de la distància total.
* * Temporada en progrés.

## Referències

* 1 2 «Charles Leclerc | Racing career profile | Driver Database». www.driverdb.com. [Consulta: 16 novembre 2016].
* ↑ «Ferrari mantendrá a Charles Leclerc en su academia de jóvenes pilotos en 2017 - Formula 1 | TheBestF1». Formula 1 | TheBestF1, 04-10-2016 [Consulta: 12 desembre 2016].
* 1 2 «Sauber confirma a Ericsson junto a Leclerc para 2018». Motorsport.com [Consulta: 2 desembre 2017].
* 1 2 «Oficial: Leclerc a Ferrari, Raikkonen vuelve a Sauber». Marca, 11-09-2018 [Consulta: 11 setembre 2018].
* ↑ «Charles Leclerc to drive for Scuderia Ferrari in 2019» (en anglès). Scuderia Ferrari, 11-09-2018 [Consulta: 11 setembre 2018].
* ↑ AS, Diario «Los consejos de Bianchi ayudan a Leclerc a pilotar el Ferrari | Fórmula 1 | AS.com». AS.com, 12-07-2016 [Consulta: 16 novembre 2016].
* ↑ «Exclu : Jules Bianchi nous parle de Charles Leclerc ! – Charles Leclerc Fans». [Consulta: 16 novembre 2016].
* ↑ «Quién es Charles Leclerc, la joven promesa que reemplazará a Kimi Raikkonen en Ferrari» (en castellà). Clarín [Consulta: 11 setembre 2018].
* ↑ «All Road Management - Charles Leclerc». www.allroadmanagement.com. Arxivat de l'original el 2015-07-06. [Consulta: 16 novembre 2016].
* ↑ «Monaco Kart Cup - KF3 2010 standings | Driver Database». www.driverdb.com. [Consulta: 16 novembre 2016].
* ↑ «All Road Management - About Us». www.allroadmanagement.com. Arxivat de l'original el 2016-12-22. [Consulta: 16 novembre 2016].
* ↑ «Home | Birel ART». karting.art-grandprix.com. Arxivat de l'original el 2015-01-02. [Consulta: 16 novembre 2016].
* ↑ «CIK-FIA World KZ Championship 2013 standings | Driver Database». www.driverdb.com. [Consulta: 16 novembre 2016].
* ↑ «Leclerc teams up with Fortec for Alps campaign | PaddockScout». www.paddockscout.com. [Consulta: 16 novembre 2016].
* ↑ «Charles Leclerc grabs second win of Monza weekend | PaddockScout». www.paddockscout.com. [Consulta: 16 novembre 2016].
* ↑ «Formula Renault 2.0 Alps 2014 standings | Driver Database». www.driverdb.com. [Consulta: 16 novembre 2016].
* ↑ «Fortec Motorsport | Leclerc takes Rookie Championship title». fortecmotorsports.com. Arxivat de l'original el 2020-06-16. [Consulta: 16 novembre 2016].
* ↑ «PaddockScout Top 50 Drivers of 2014: 20-11 | PaddockScout». www.paddockscout.com. [Consulta: 16 novembre 2016].
* ↑ Simmons, Marcus «Nicolas Todt protege Charles Leclerc secures F3 deal for 2015». Autosport.com [Consulta: 16 novembre 2016].
* ↑ «2015 European F3 Championship» (en anglès). Motor Sport Magazine [Consulta: 29 juny 2017].
* ↑ «2015 FIA F3 Rookie Champion Charles Leclerc to make F1 practice debut with Haas F1 Team - FIA-F3». FIA Formula 3 European Championship, 07-07-2016. Arxivat de l'original el 2017-08-20. [Consulta: 29 juny 2017].
* ↑ «2015 Results - FIA-F3» (en anglès). FIA Formula 3 European Championship [Consulta: 3 juny 2017]. Arxivat 2017-06-06 a Wayback Machine. «Còpia arxivada». Arxivat de l'original el 2017-06-06. [Consulta: 29 novembre 2018].
* ↑ «De Vries joins 2016 GP3 field with ART». Motorsport.com [Consulta: 16 novembre 2016].
* ↑ «2016 GP3 Series» (en anglès). Motor Sport Magazine, 12-06-2017 [Consulta: 30 juny 2018].
* ↑ «Leclerc gana su primera carrera en F2 con una remontada espectacular - Marca.com». Marca.com [Consulta: 5 maig 2017].
* ↑ «2017 FIA Formula 2 Championship» (en anglès). Motor Sport Magazine, 26-11-2017 [Consulta: 30 juny 2018].
* ↑ «Leclerc gets Ferrari and Haas development role». Motorsport.com [Consulta: 16 novembre 2016]. Arxivat 2018-06-30 a Wayback Machine. «Còpia arxivada». Arxivat de l'original el 2018-06-30. [Consulta: 23 abril 2023].
* ↑ «El regreso al VF-16 de Leclerc se pospone hasta el GP de Brasil | CarandDriverTheF1.com». www.caranddriverthef1.com. [Consulta: 16 novembre 2016].
* ↑ «GP Brasil: Leclerc estará con Haas en Interlagos». Motor.es, 08-11-2016 [Consulta: 16 novembre 2016]. Arxivat 2019-03-31 a Wayback Machine.
* ↑ «Leclerc sustituirá a Ericsson en los Libres 1 del GP de Malasia». SoyMotor.com [Consulta: 30 setembre 2017].
* ↑ «Cómo la joya de Ferrari, Leclerc, pone el coche donde no debería. Noticias de Fórmula 1» (en castellà). El Confidencial [Consulta: 27 juny 2018].
* ↑ «Fórmula 1: Leclerc, sobre ir a Ferrari: "Claro que oigo voces, pero no hago caso" - Marca.com» (en castellà). Marca.com [Consulta: 27 juny 2018].
* ↑ F1, STATS. «Sauber - Grandes Premios disputados 2018 • STATS F1». www.statsf1.com. [Consulta: 1r juliol 2018].
* ↑ «Charles Leclerc to drive for Scuderia Ferrari in 2019» (en anglès). Scuderia Ferrari, 11-09-2018 [Consulta: 11 setembre 2018].
* ↑ «Crònica del Gran Premi de Bahrain: Doblet sorpresa de Mercedes.». [Consulta: 13 gener 2020].
* ↑ «Ferrari confirma que Leclerc será su piloto el siguiente año» (en castellà). ESPN.com.ar [Consulta: 13 setembre 2018].
* ↑ esport3. «Ferrari amplia el contracte de Charles Leclerc fins al 2024», 23-12-2019. [Consulta: 3 febrer 2020].

## Enllaços externs

* Web oficial
* Charles Leclerc a STATS F1
* Charles Leclerc a Driver DataBase
* Charles Leclerc a Twitter
* Charles Leclerc a Facebook
Equips i pilots que disputaran la Temporada 2022 de Fórmula 1 :
Red BullMercedesFerrariMcLaren-MercedesAlpine-Renault
1. Max Verstappen
11. Sergio Pérez
44. Lewis Hamilton
63. George Russell
16. Charles Leclerc
55. Carlos Sainz
3. Daniel Ricciardo
4. Lando Norris
14. Fernando Alonso
31. Esteban Ocon :
AlphaTauri-Red BullAston Martin-MercedesWilliams-MercedesAlfa Romeo-FerrariHaas-Ferrari
10. Pierre Gasly
22. Yuki Tsunoda
5. Sebastian Vettel
18. Lance Stroll
6. Nicholas Latifi
23. Alexander Albon
24. Guanyu Zhou
77. Valtteri Bottas
20. Kevin Magnussen
47. Mick Schumacher :